Երթանք Ռաքքա եւ Տէր Զօր, ուր ունինք մեր եկեղեցիները եւ դպրոցները: Տէր Զօրի Սրբոց Նահատակաց եկեղեցին օծուած է վախճանեալ Գարեգին Առաջինի ձեռքով եւ Արամ Վեհափառի օրհնութեամբ կոչուած է Ուխտավայր: Այսօր, դժբախտաբար, եկեղեցւոյ խաչը իջեցուցած են, մեր նահատակներուն ոսկորները, որ եկեղեցւոյ ներքնասրահին մէջ էին, այլ վայր տարուած են: Դժբախտաբար, պարպուեցաւ Տէր Զօրը եւ Ռաքքան. ոեւէ մէկ հայ այլեւս այնտեղ գոյութիւն չունի: